wickkiey/tamil-wikipedia-chunked huggingface dataset:
# யோசப் பிரான்சுவா தூப்ளே

## நினைவுச்சின்னங்கள்

யின் செலாவணியில் தூப்ளே]]
இவரது நினைவாக:
- பாரிசில் ஓர் சதுக்கம், சாலை மற்றும் பாதாள தொடர்வண்டி நிலையம் இவர் பெயரைக் கொண்டுள்ளது.
- நான்கு பிரெஞ்சு கடற்படைக் கப்பல்கள் இவர் பெயரைத் தாங்கியுள்ளன (இரு வணிக கப்பல்கள் தவிர).  
சிலை இந்திய நடுவண் அரசின் பகுதியான புதுச்சேரி கடற்கரை சாலையில் அமையப்பெற்றுள்ளது. (*தற்போது சிறுவர்கள் பூங்காவாக இருக்கும்*) தென்பிராந்தியத்தில் தூப்ளே சிலையின் அமைவிடம் 1870-ம் ஆண்டு சூலை 16-இல் பிரான்சு அரசால் நிறுவப்பட்டது.  
2.88 மீட்டர்கள் உயரமுள்ள இச்சிலை, 1742-ம் ஆண்டு முதல், 1754-ம் ஆண்டுவரை பிரெஞ்சு புதுச்சேரியின் ஆளுநராக இருந்த தூப்ளேயின் சேவையை போற்றி கௌரவிக்கும் வகையில் பிரான்சு அரசாங்கம் இந்த சிலையை நிறுவியது. பிரான்சு நாட்டின் காலனியாதிக்கம் இந்தியாவில் முளைவிட துவங்கியிருந்த ஆரம்ப காலங்களில் இந்தியாவின் பிரெஞ்சு ஆளுநராக இருந்த தூப்ளே, பிரான்சு ஆட்சியை இந்தியாவில் அமைக்க பெரும்பங்காற்றியதோடு சிறந்த நிர்வாகியாகவும் அறியப்படுகிறார்.
# யோசப் பிரான்சுவா தூப்ளே

## இதனையும் காணக

- இரண்டாம் கர்நாடகப் போர்
- மதராஸ் சண்டை
# கோவைக் குற்றாலம்

**கோவைக் குற்றாலம்** அருவி தமிழ்நாட்டில், கோயம்புத்தூர் நகரின் மேற்கே 35 கி.மீ தொலைவில் மேற்குத் தொடர்ச்சி மலையில் சிறுவாணி மலைகளின் கிழக்குச் சரிவில் அடிவாரத்துக்கு சற்று மேலே அடர்ந்த மலைப்பகுதியில் அமைந்துள்ளது. இந்த அருவி கரடு முரடான ஆபத்தான வழியில் ஓடி வரும் ஒரு சிறிய அருவியாகும். சற்று அகலமாகவும், குறைந்த உயரத்திலிருந்து விழும் பகுதியில் குளிக்கும் பகுதி உள்ளது. இந்த அருவி சிறுவாணி மலைப்பகுதியில் கிழக்குச் சரிவில் நொய்யல் ஆற்றை உருவாக்கும் சிற்றாறுகளில் ஒன்றான பெரியாற்றில் இந்த அருவி உள்ளது. சிறுவாணி மலையின் கிழக்குச் சரிவில் உருவாவதால் சிறுவாணி அருவி எனவும் அழைக்கப்பட்டாலும் இந்த அருவிக்கு சிறுவாணி ஆற்றுடனோ சிறுவாணி அணையுடனோ தொடர்பு ஏதுமில்லை. கோடை காலத்தில் பொதுவாக நீரோட்டம் குறைவாக இருக்கும். இந்த அருவி இயற்கை எழிலுக்கும் குளிர்ச்சியான நீரோட்டத்திற்கும் புகழ் பெற்றது.கோவையிலிருந்து சாடிவயல் வரை
பேருந்து தனியார் ஊர்திகளில் செல்லலாம். சாடிவயல் வனத்துறை சோதனைச் சாவடியில் கட்டணம் 50ரூபாய் செலுத்தி அல்ல அருவிக்கு செல்ல அனுமதி பெறலாம். அங்கிருந்து அடிவாரம் வரை வனத்துறை மூலம் இயக்கப்படும் வண்டியில் மட்டுமே செல்ல முடியும். அடிவாரத்திலிருந்து ஏறத்தாழ ஒரு கிலோமீட்டர் மலைப்பகுதியில் நடந்து சென்று அருவியை அடையலாம்.பாதுகாக்கப்பட்டட கானகப்பகுதியில் அமைந்துள்ளதால் மாலை 5 மணிக்குப் பிறகு பயணிகளுக்கு அனுமதி கிடையாது. வெயில் காலங்களில் இப்பகுதி நல்ல குளிர்ச்சியான காற்றையும், குளிர்ந்த நீரையும் தருவதால் பொதுமக்கள் சுற்றுலா செல்ல ஏற்றதாக விளங்குகிறது.  
இது கோவையின் முக்கியமான சுற்றுலாத் தலங்களில் ஒன்று. இங்கே பலவகையான பறவைகளையும் விலங்குகளையும் ஒருங்கே காண முடியும். இப்பகுதியில் குரங்குகள் நிறைந்து காணப்படுகின்றன. கோவையிலிருந்து சாடிவயல் வரை அரசுப் பேருந்து செல்கிறது. சாடி வயல் வனத்துறை சோதனைச் சாவடியைக் கடந்து அரை மணி நேரம் மலைப்பகுதியில் நடந்தால் கோவை குற்றாலத்தை அடையலாம்.  
கோவையிலிருந்து சிறுவாணி மற்றும் சாடிவயல் செல்லும் பேருந்துகள் (59C, 59, 14E) இங்கு செல்கின்றன.
# அம்பிகா ஆறு

**அம்பிகா** *(Ambika)* என்ற பெயர் கொண்ட இந்த ஆறு குசராத்து மாநிலத்தின் பெரிய ஆறுகளில் ஒன்றாகும்'''.  
மகாராட்டிர மாநிலத்தின் சபுதாரா மலை தொடரில் உருவாகி குசராத்து மாநிலத்தின் வழியாக 136 கிலோ மீட்டர் தூரம் பயணித்து 2715 சதுர கிலோ மீட்டர் பரப்பளவு நிலத்திற்கு வடிகாலாக பலன் தந்து இறுதியில் அரபிக் கடலில் கலக்கிறது
# ஒர்து

**ஒர்து** *(Ordu)* (துருக்கிய உச்சரிப்பு: [ˈoɾdu]) துருக்கி நாட்டின் கருங்கடல் கடற்கரையோரம் இருக்கும் ஒரு துறைமுக நகரமாகும். ஒர்து மாகாணத்தின் தலைநகரமான இந்நகரின் 2014 ஆம் ஆண்டின் மக்கள் தொகை 195,817 ஆகும்.
# ஒர்து

## வரலாறு

கி.மு. எட்டாம் நூற்றாண்டில் காட்யோரா ஒப்பந்தத்தின் (கோட்யோரா என்றும் அழைக்கப்படுகிறது) போது இந்நகரம் உருவாக்கப்பட்டது. கருங்கடல் கடற்கரையோ ரம் மைல்டியர்களால் உருவாக்கப்பட்ட காலணி வரிசையில் இதுவும் ஒன்றாகும். இசுட்ராபோ குறிப்பிட்டுள்ளபடி வரலாற்று அறிஞர் செனோபோனும் பின்னர் அர்ரியன் என்ற வரலாற்று அறிஞரும் ஒர்து ஒரு மிகப்பெரிய நகரம் அல்ல அது ஒரு கிராமம் என்று குறிப்பிடுகின்றனர்.  
இப்பகுதி தானிசுமென்சு வம்சத்தின் கட்டுப்பாட்டின் கீழ் வந்தது. பின்னர் 1214 மற்றும் 1228 ஆம் ஆண்டுகளில் செல்யக் துருக்கியரிடமும் மற்றும் 1346 இல் அசிமிரொகுலாரி பிரதேசத்தின் கட்டுப்பாட்டிலும் இருந்தது. 1461 ஆம் ஆண்டில் திராப்சன் பேரரசு மற்றும் உதுமானியப் பேரரசு கட்டுப்பாட்டிலும் இருந்தது.  
ஒர்து நகருக்கு மேற்கில் 5 கிலோ மீட்டர் தொலைவில் , எசுக்கிபசாருக்கு அருகிலுள்ள பேராம்லியில், ஒரு இராணுவ புறக்காவலாக உதுமானியர்களால் நவீன நகரம் உருவாக்கப்பட்டது.  
1869 இல் இந்நவீன நகருக்கு ஒர்து என பெயர் மாற்றப்பட்டது பொலாமான், பெர்செம்பே, உலுபே, அன்சமானா மற்றும் அய்பாசுதி மாவட்டங்கள் ஒன்றிணைக்கப்பட்டன. 1920 ஆம் ஆண்டு ஏப்ரல் 17 இல் ஒர்து மாகாணம் உருவக்கப்பட்டது.
# ஒர்து

## இன்றைய ஒர்து

சக்ரா தொழிற்சாலைக் கடையில் விற்பனை செய்யப்படும் அசெல்கொட்டைகள் உள்வைத்து தயாரிக்கப்பட்ட பல்வகையான சாக்லேட்டுகள் இந்நகரின் சிறப்புகளில் ஒன்றாகும்.  
போசுடெப் மலையுச்சியை இணைக்கின்ற ஆகாய மின் தூக்கி (Boztepe aerial tramway ) ஒர்து நகரத்தின் மற்றொரு சிறப்பம்சம் ஆகும்.
கெமென்சு என்ற கம்பிக்கருவி உள்ளிட்ட உள்ளூர் இசை கருங்கடல் பகுதியின் சிறப்புகளில் ஒன்றாகும்.  
உணவு வகைகள் பிரதானமாக உள்ளூர் காய்கறிகளை அடிப்படையாகக் கொண்டு அமைந்திருக்கிறது. இதில் துருக்கிய உணவு வகைகளான பைடு மற்றும் கெபாப் எனப்படும் தெற்காசிய சிறப்புணவு மற்றும் சதாரண அல்லது கேரமல் வகை பனிப்பாகு முதலியனவும் அடங்கும்.
# ஒர்து

## பொருளாதாரம்

1920 நிலவரப்படி வெண் பச்சை அவரை உற்பத்தி செய்யும் நாடுகள் சிலவற்றுள் ஒர்து நகரமும் ஒன்றாகும். இங்கிருந்து பச்சை அவரை ஐரோப்பாவுக்கு ஏற்றுமதி செய்யப்பட்டது. பட்டுப்புழு வளர்ப்புக்கு உதவும் மல்பரிச் செடிகள் உற்பத்தியிலும் ஒர்து நகரம் சிறந்து விளங்கியது  
அசெல்கொட்டை பதப்படுத்தும் தொழிற்சாலைகளுக்கு ஒர்து நகரம் இன்று தாயகமாக திகழ்கிறது. துருக்கியின் மிகப்பெரிய அசெல்கொட்டை பதப்படுத்தும் மற்றும் ஏற்றுமதி செய்யும் சக்ரா தொழிற்சாலை இங்குதான் உள்ளது. பிசுகோபிர்லிக் என்ற மிகப்பெரிய அசெல்கொட்டை கூட்டுறவு அமைப்பும் இங்குதான் இருக்கிறது.
# ஒர்து

## விளையாட்டு

ஒர்துசுபார் என்ற கால்பந்து கழகம் ஒர்து நகரில் இருக்கிறது. நகரின் மையப் பகுதியில் உள்ள 19 எய்லுல் விளையாட்டரங்கம் இக்கழகத்திற்கான அடிப்படையாகும். இக்கழகத்தின் ஒரு பகுதியாக கூடைப்பந்தாட்டமும் விளையாடப்படுகிறது. ஒர்துசுபார் கால்பந்தாட்ட அணி துருக்கியின் கால்பந்தாட்டக் கூட்டமைப்புப் போட்டிகளில் பங்கேற்று விளையாடுகிறது.
# ஒர்து

## காலநிலை

பெருங்கடல் / ஈரப்பத மிதவெப்ப மண்டல எல்லைக்கோட்டு காலநிலையில் ஒர்து நகரம் உள்ளது. (கோப்பெனின் தட்பவெப்பநிலை வகை: CFB / CFA), பெரும்பாலான துருக்கியின் கிழக்கு கருங்கடல் கடற்கரைப் பகுதிகள் போல ஒர்திலும் சூடான மற்றும் ஈரப்பதமான கோடைகாலமும், குளிரும் ஈரப்பதமும் நிறைந்த குளிர்காலமும் கொண்ட காலநிலை நிலவுகிறது. ஆண்டு முழுவதும் அதிக மற்றும் பரவலான மழிப்பொழிவு ஒர்தில் காணப்படுகிறது. இலையுதிர் காலம் மற்றும் வசந்த காலத்தில் அதிகமான மழைப்பொழிவும் இங்கு பதிவாகிறது.
குளிர்காலம் சூடான மற்றும் ஈரப்பதமான கோடை, மிகவும் குளிர் மற்றும் ஈரமான போன்ற. Ordu ஆண்டு முழுவதும் ஒரு உயர் மற்றும் சமமாக மழை உள்ளது. நடப்பு இலையுதிர் மற்றும் வசந்த மிக அதிகமான உள்ளது.  
திசம்பர் மற்றும் மார்ச்சு மாதங்களில் இங்கு பனிப்பொழிவு சாதாரணமாக காணப்படுகிறது. பனிப்பொழிவு ஆரம்பித்த ஒரு சில வாரங்களுக்குப் பின்னர் பனி அதிகமாக பொழியத் தொடங்குகிறது.  
துருக்கியின் மற்ற கருங்கடல் கடற்கரை நாடுகள் போல ஒர்திலும் ஆண்டு முழுவதிலும் தண்ணீரின் வெப்பநிலை எப்போதும் குளிச்சியாகவும் 8 முதல் 20° செ வெப்பநிலை ஏற்றத்தாழ்வுகளுடனும் இருக்கிறது.
# லீலா பேலஸ், ஹோட்டல்கள் மற்றும் ரிசோர்ட்ஸ்

**லீலா பேலஸ், ஹோட்டல்கள் மற்றும் ரிசோர்ட்ஸ்**, ஒரு மதிப்புமிக்க விருந்தோம்பல் செய்யக்கூடிய ஹோட்டல் ஆகும். இந்நிறுவனம் 1987 ஆம் ஆண்டு கேப்டன் சி. பி. கிருஷ்ணன் நாயர் அவர்களால் நிறுவப்பட்டது. தனது மனைவியின் பெயரில் அவர் இந்நிறுவனத்தினை தொடங்கினார். தற்போது லீலா என்று சாதாரணமாக அழைக்கப்படும் நிறுவனத்தின் பின்புலத்தில் சுமார் எட்டு ஹோட்டல்கள் உள்ளன. இந்த ஹோட்டல்கள் முறையே மும்பை, கோவா, பெங்களூர், திருவனந்தபுரம், குர்கான், உதய்பூர், புது டெல்லி மற்றும் சென்னை போன்ற இடங்களில் அமைந்துள்ளது. சென்னை<nowiki/>யில் 2013 ஆம் ஆண்டு தனது புதிய ஹோட்டலை திறந்த இந்நிறுவனம், கோயம்புத்தூர் மற்றும் ஆக்ரா, கேரளாவின் கொல்லம் மற்றும் ஜெய்பூர் ஆகிய பகுதிகளில் தனது புதிய ஹோட்டல்களை திறக்கவும் திட்டங்கள் வகுத்துள்ளது.இந்நிறுவனம் தனது கூட்டணியினை அமெரிக்காவினை அடித்தளமாகக் கொண்டு செயல்படும் ஹோட்டல்கள் மற்றும் ரிசோர்ட்களுடன் மேற்கொண்டுள்ளது. அத்துடன் சுவிட்சர்லாந்தின் ஜெனிவாவில் அமைந்துள்ள குளோபல் ஹோட்டல் அலையன்ஸ் குழுவின் உறுப்பினராகவும் உள்ளது. இந்நிறுவனம், ஜெர்மனியினை அடித்தளமாகக் கொண்டு செயல்படும் கெம்பின்ஸ்கியுடனான தனது வணிகத்தினை 2013 ஆம் ஆண்டு அக்டோபர் மாதம் முதல் முறித்துக்கொண்டது.
# லீலா பேலஸ், ஹோட்டல்கள் மற்றும் ரிசோர்ட்ஸ்

## லீலா ஹோட்டல் கோவா

லீலா ஹோட்டல் கோவா, வர்கா கடற்கரையில் இருந்து 12 கிலோ மீட்டர் தொலைவிலும், டைடோ குழுவில் இருந்து 3 கிலோ மீட்டர் தொலைவிலும், கவேலோஸிமில் இருந்து 3 கிலோ மீட்டர் தொலைவிலும், பெனௌலிம் கடற்கரையில் இருந்து 15 கிலோ மீட்டர் தொலைவிலும், மஜோரடா கடற்கரையில் இருந்து 28 கிலோ மீட்டர் தொலைவிலும், கோல்வே கடற்கரையில் இருந்து 25 கிலோ மீட்டர் தொலைவிலும், பலோலெம் கடற்கரையில் இருந்து 41 கிலோ மீட்டர் தொலைவிலும் அமைந்துள்ளது.
# லீலா பேலஸ், ஹோட்டல்கள் மற்றும் ரிசோர்ட்ஸ்

## போக்குவரத்து வசதிகள்

லீலா ஹோட்டல் கோவா பின்வரும் போக்குவரத்து வசதிகளைக் கொண்டுள்ளது.  
கபோலிம் விமான நிலையம் – 40 கிலோ மீட்டர் (தோராயமாக)  
மார்கோ ரயில் நிலையம் – 18 கிலோ மீட்டர் (தோராயமாக)  
முக்ஸர் பேருந்து நிலையம் – ஒரு கிலோ மீட்டர் (தோராயமாக)
# லீலா பேலஸ், ஹோட்டல்கள் மற்றும் ரிசோர்ட்ஸ்

## ஹோட்டல் உருவான விதம்

கேரள மாநிலத்தின் வடக்குப் பகுதியில் அமைந்துள்ள கண்ணூர் எனும் கிராமத்திற்கு அருகே வசித்து வந்த விவசாய குடும்பத்தில் பிறந்தவர் கிருஷ்ணன் நாயர். இவர் தனது வேலையினை இந்திய இராணுவத்தின் மூலம் தொடங்கினார். இந்தியா சுதந்திரம் பெற்ற பிறகு உருவான இராணுவத்தில் பணியாற்றிய கிருஷ்ணன் நாயர், ஒரு கைத்தறி வியாபாரியின் மகளைத் திருமணம் செய்துகொண்டார். தனது மனைவியின் பெயரிலேயே புதியதாக ஜவுளி ஏற்றுமதி தொழிலையும் தொடங்கினார். இதற்கு லீலா ஸ்காட்டிஷ் சரிகை என்று பெயரிட்டார்.
1958 ஆம் ஆண்டின் பிற்பாதியில் மும்பையின் சஹார் பகுதியில் சரிகை நெசவிற்கான பிரிவினைத் தொடங்கினார். 2007 ஆம் ஆண்டு தனது மனைவி பெயரில் ஆரம்பிக்கப்பட்ட நிறுவனத்தினை (லீலா ஸ்காட்டிஷ் சரிகை) விற்றார். அப்போது 65 வயதான கிருஷ்ணன் நாயர், லட்சதிபதியாக இருந்தார்.  
அதன் பின்னர் 1986 ஆம் ஆண்டு, சுமார் 11 ஏக்கர் அளவில் நிலப்பரப்பினை மும்பையில் சஹார் பகுதியில், அவரின் வீட்டிற்கு அருகில் வாங்கி அதில் தனது முதல் ஹோட்டலினைக் கட்டினார். அதற்கு லீலா ஹோட்டல் மும்பை என பெயரிட்டார். சஹார் சர்வதேச விமான நிலையத்திற்கு அருகில் அமைந்துள்ள இந்த ஹோட்டல் முதல் மதிப்புமிக்க ஹோட்டலாகத் திகழ்ந்தது.
# லீலா பேலஸ், ஹோட்டல்கள் மற்றும் ரிசோர்ட்ஸ்

## அமைவிடங்கள்

### அரண்மனை

- லீலா பேலஸ் பெங்களூர்  
- லீலா பேலஸ் உதய்பூர்  
- லீலா பேலஸ் புது டெல்லி  
- லீலா பேலஸ் சென்னை
# லீலா பேலஸ், ஹோட்டல்கள் மற்றும் ரிசோர்ட்ஸ்

## அமைவிடங்கள்

### ஹோட்டல்கள்

- லீலா மும்பை  
- லீலா கெம்பின்ஸ்கி குர்கான்
# லீலா பேலஸ், ஹோட்டல்கள் மற்றும் ரிசோர்ட்ஸ்

## அமைவிடங்கள்

### ரிசோர்ட்ஸ்

- லீலா கோவா  
- லீலா ராவிஸ் (கோவலம், திருவனந்தபுரம்)
# லீலா பேலஸ், ஹோட்டல்கள் மற்றும் ரிசோர்ட்ஸ்

## அமைவிடங்கள்

### ரெஸிடென்சி

- லீலா கெம்பின்ஸ்கி குர்கான் ரெசிடென்சி
# லீலா பேலஸ், ஹோட்டல்கள் மற்றும் ரிசோர்ட்ஸ்

## அடிப்படை வசதிகள்

கம்பியில்லா இணையச்சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணைய வசதி, வணிக மையம், நீச்சல் குளம் மற்றும் உடற்பயிற்சி மையம் ஆகியவை அடிப்படை வசதிகளாக இங்கு வழங்கப்படுகின்றன.
# லீலா பேலஸ், ஹோட்டல்கள் மற்றும் ரிசோர்ட்ஸ்

## அடிப்படை அறை வசதிகள்

குளிரூட்டப்பட்ட அறை வசதி இங்கு அடிப்படையாக வழங்கப்படுகிறது.
# லீலா பேலஸ், ஹோட்டல்கள் மற்றும் ரிசோர்ட்ஸ்

## உணவு மற்றும் குடிபானங்கள்

பார், உணவகம் மற்றும் காஃபி ஷாப் ஆகியவை இங்கு அளிக்கப்படும் வசதிகள் ஆகும்.
# லீலா பேலஸ், ஹோட்டல்கள் மற்றும் ரிசோர்ட்ஸ்

## வணிகச் சேவைகள்

வணிக மையம், ஒலி ஒளி கருவிகள், எல்சிடி காட்சியளிப்பான், கூட்ட அரங்கு வசதிகள், சந்திப்பு அறை போன்றவை இங்கு அளிக்கப்படும் வசதிகள் ஆகும்.
# லீலா பேலஸ், ஹோட்டல்கள் மற்றும் ரிசோர்ட்ஸ்

## மறு உருவாக்க சேவைகள்

குழந்தைகள் நீச்சல் குளம், உடற்பயிற்சி செய்யும் இடம், இரவு நேர கூட்ட அறைகள், இசை நடனம், அழகுக்கலை மற்றும் முடிதிருத்துமிடம், மற்றும் வெளிப்புற நீச்சல் குளம் போன்றவை இங்கு அளிக்கப்படும் வசதிகள் ஆகும்.
# லீலா பேலஸ், ஹோட்டல்கள் மற்றும் ரிசோர்ட்ஸ்

## பயணச் சேவைகள்

பயண உதவிகள், விமான நிலையத்திற்கு கொண்டு செல்லும் வசதி, வாகன நிறுத்துமிடம் போன்றவை இங்கு அளிக்கப்படும் வசதிகள் ஆகும்.
# லீலா பேலஸ், ஹோட்டல்கள் மற்றும் ரிசோர்ட்ஸ்

## தனிப்பட்ட சேவைகள்

24 மணி நேர வரவேற்பு பகுதி, 24 மணி நேர அறைச்சேவை, குழந்தை பராமரிப்பவர்கள், துணி சலவை செய்பவர்கள், அறைச்சேவை போன்றவை இங்கு அளிக்கப்படும் வசதிகள் ஆகும்.
# நேபாளத்தின் உலகப் பாரம்பரியக் களங்கள்

**நேபாளத்தின் உலகப் பாரம்பரியக் களங்கள்** (*World Heritage Sites in Nepal*) என, நேபாளத்தின், காத்மாண்டு சமவெளியில் இந்து சமயம் மற்றும் பௌத்த சமயத்தின் எட்டு பண்பாட்டுக் களங்களை உலகப் பாரம்பரியக் களங்களாகவும், இரண்டு தேசியப் பூங்காக்களை இயற்கையான உலகப் பாரம்பரியக் களங்களாகவும் யுனேஸ்கோ அங்கீகரித்துள்ளது. அவையாவன:  
1. பசுபதிநாத் கோவில்
1. பதான் அரண்மனை சதுக்கம்
1. பக்தபூர் நகர சதுக்கம்
1. அனுமன் தோகா நகர சதுக்கம்
1. சங்கு நாராயணன் கோயில்
1. பௌத்தநாத்து
1. சுயம்புநாதர் கோயில்
1. லும்பினி
1. சித்வான் தேசியப் பூங்கா
1. சாகர்மாதா தேசியப் பூங்கா
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### பசுபதிநாத் கோவில்

பசுபதிநாத் கோவில், நேபாளத் தலைநகரான காட்மாண்டு நகரின் கிழக்குப் பகுதியில் பாயும் பாக்மதி ஆற்றின் கரையில் அமைந்துள்ளது. இக்கோவிலில் வழிபடப்படும் பசுபதிநாதர், நேபாளம் இந்து நாடாக இருந்து மதச்சார்பற்ற நாடாக மாறும் வரை அந்நாட்டின் தேசியக் கடவுளாக இருந்து வந்தார். இக்கோவில் யுனெஸ்கோவின் உலகப் பாரம்பரியச் சின்னங்களின் பட்டியலில் இடம்பெற்றுள்ளது.
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### பதான் அரண்மனை சதுக்கம்

நேபாளத்தின் காட்மாண்டு, பொக்காரா ஆகியவற்றுக்கு அடுத்து பதான் மூன்றாவது பெரிய நகரமாகும். காத்மாண்டு நகரத்திலிருந்து ஐந்து கிலோ மீட்டர் தொலைவில், லலித்பூர் மாவட்டத்தில் பாதன் நகரம் அமைந்துள்ளது. இங்குள்ள அரணமனையின் முன் அமைந்துள்ள நகர சதுக்கம் உலகப் பாரம்பரிய களங்களில் ஒன்றாக திகழ்கிறது. கலைகள் மற்றும் கைவினைப் பொருட்களின் மையமாக பாடன் நகரம் உள்ளது. இந்நகர் திருவிழாக்களுக்கும், விருந்தோம்பலுக்கும், பண்டைய நுண் கலைகளுக்கும் பெயர் பெற்றது. உலோக மற்றும் கல் சிற்பக் கலைகளில் சிறந்து விளங்குகிறது.
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### பக்தபூர் நகர சதுக்கம்

பக்தபூர் நகர சதுக்கம், நேபாள நாட்டின் பழைய தலைநகரான பக்தபூர் நகர அரண்மனை முன் அமைந்த வணிக வளாகமாகும். காத்மாண்டு சமவெளியில் அமைந்த மூன்று நகர சதுக்கங்களில் இதுவும் ஒன்றாகும். காட்மாண்டு நகரிலிருந்து கிழக்கே 13 கிலோ மீட்டர் தொலைவில் அமைந்துள்ள பக்தபூர் சதுக்கத்தை, உலகப் பாரம்பரியக் களங்களில் ஒன்றாக யுனேஸ்கோவால் அறிவிக்கப்பட்டுள்ளது.
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### அனுமன் தோகா நகர சதுக்கம்

நேபாளத்தின் காத்மாண்டு அரண்மனை முன் அமைந்துள்ள நகர மைய வணிக வளாகமாகும். இது காத்மாண்டு சமவெளியில் உள்ள மூன்று நகர சதுக்கங்களில் ஒன்றாகும். இம்மூன்று நகர சதுக்கங்களும் யுனேஸ்கோவால் உலகப் பாரம்பரியக்களங்களாக ஏற்றுக் கொள்ளப்பட்டுள்ளன..
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### சங்கு நாராயணன் கோயில்

நேபாள நாட்டின் பக்தபூர் மாவட்டத்தின் தோலகிரி மலைப் பகுதியில் சங்கு என்ற கிராமத்தில் அமைந்த பண்டைய இந்து சமயக் கோயிலாகும். காத்மாண்ட் நகரத்தின் கிழக்கில் இருபது கிலோ மீட்டர் தொலைவிலும், பக்தபூர் நகரத்திற்கு வடக்கே சில கிலோ மீட்டர் தொலைவிலும் சங்கு நாராயணன் கோயில் அமைந்துள்ளது. இக்கோயில் திருமாலுக்கு அர்பணிக்கப்பட்டதாகும். நேபாளத்தில் இக்கோயில் மிகப் பழமையானதாக கருதப்படுகிறது. இக்கோயில் அருகே மனோகரா ஆறு பாய்கிறது. யுனேஸ்கோவால் அங்கீகரிப்பட்ட உலகப் பாரம்பரியக் களங்களில் ஒன்றாக சங்கு நாராயணன் கோயில் விளங்குகிறது.
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### பௌத்தநாத்து

தூண்]]  
நேபாள நாட்டின் திபெத்திய பௌத்தர்களின், பெரிய கோள வடிவ விகாரையில் அமைந்த 36 மீட்டர் உயரமான நினைவுத் தூண் ஆகும். பௌத்தநாத்து தூபி, கி பி நான்காம் நூற்றாண்டில் கட்டப்பட்டது. பௌத்தநாத்து மடாலயம், நேபாள நாட்டின் தலைநகரான காட்மாண்டூ நகரத்தின் கிழக்கில், ஏழு கிலோ மீட்டர் தொலைவில் இமயமலையில் அமைந்துள்ளது. வானளாவிய உயரத்தில் காணப்படும், இப்பழைமையான பௌத்தநாத்து மடாலயத்தின் நினைவுத்தூண் உலகின் பெரியதாகும். பௌத்தநாத்து மடாலயத்தை, உலக தொல்லியற்களங்களில் ஒன்றாக ஐக்கிய நாடுகள் அவையின், யுனேஸ்கே நிறுவனம், 1979இல் அறிவித்ததுது.
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### சுயம்புநாதர் கோயில்

நேபாள நாட்டின் தலைநகரம் காட்மாண்டு நகரத்திற்கு மேற்கே சிறிது தொலைவில் 365 படிக்கட்டுகள் கொண்ட ஒரு சிறு மலையில் ஸ்தூபியுடன் அமைந்த பண்டைய கால பௌத்த கோயிலாகும். இருப்பினும் இது இந்து மற்றும் பௌத்த யாத்திரிகர்களுக்கு புனிதமான மலைக் கோயிலாகும். சுயம்புநாதர் வளாகம் ஒரு பௌத்த நினைவுத் தூணையும், பல கோயில்களையும் கொண்டுள்ளது. சுயம்புநாதர் விகாரத்தில் அமைந்த தூணின் நாற்புறத்தில் புத்தரின் அழகிய கண்கள் வரையப்பட்டுள்ளது. 365 படிக்கட்டுகள் வழியாக மலையின் உச்சியில் உள்ள பௌத்தநாத் கோயிலை அடையலாம்.
# நேபாளத்தின் உலகப் பாரம்பரியக் களங்கள்

## பண்பாட்டுக் களங்கள்

### லும்பினி

நேபாள நாட்டின் கபிலவஸ்து மாவட்டத்தில் உள்ள ஒரு புத்தமத யாத்திரைத் தலமாகும். இது நேபாள - இந்திய எல்லைக்கு அருகில் அமைந்துள்ளது. இவ்விடத்தில் கௌதம புத்தர் பிறந்தார். இவரே பௌத்த சமயத்தை தோற்றுவித்தவர் ஆவார். பௌத்த யாத்திரைத் தலங்களுள் லும்பினியும் ஒன்று. இங்கு கௌதம புத்தர் தனது 29 ஆவது வயது வரை வாழ்ந்ததாகச் சொல்லப்படும் கபிலவஸ்து நகரில் இருந்து 25 கிலோமீட்டர் தொலைவில் அமைந்துள்ளது. லும்பினியில், மாயாதேவி கோயில் உட்படப் பல கோயில்களும் புஷ்கரனி எனப்படும் புனித ஏரியும் உள்ளன. இங்கே கபிலவஸ்து அரண்மனை இடிபாடுகளையும் காணமுடியும். லும்பினியை யுனெஸ்கோ உலக பாரம்பரியக் களமாக அறிவித்துள்ளது.
# நேபாளத்தின் உலகப் பாரம்பரியக் களங்கள்

## தேசியப் பூங்காக்கள்

### சித்வான் தேசியப் பூங்கா

நேபாள நாட்டின் முதல் தேசியப் பூங்கா, சித்வான் தேசிய பூங்காவாகும். காட்மாண்டிற்கு மேற்கே 150 கிலே மீட்டர் தொலைவில் அமைந்துள்ள இப்பூங்கா 1973ஆம் ஆண்டில் துவக்கப்பட்டது. 1984ஆம் ஆண்டில் யுனேஸ்கெவால் இயற்கையான உலகப் பாரம்பரிய களங்களின் ஒன்றாக அங்கீகரிப்பட்டது. இத்தேசியா பூங்கா 932 கிலோ மீட்டர் பரப்பளவு கொண்டது. இப்பூங்கா, இமயமலையின் சிவாலிக் மலைத்தொடரில், தென்மத்திய நேபாளத்தின், சித்வன் மாவட்டம், நவல்பராசி மாவட்டம், மக்வான்பூர் மாவட்டப் பகுதிகளைக் கொண்டது.
# நேபாளத்தின் உலகப் பாரம்பரியக் களங்கள்

## தேசியப் பூங்காக்கள்

### சாகர்மாதா தேசியப் பூங்கா

காட்மாண்டு நகரத்திலிருந்து வடகிழக்கே 160 கிலோ மீட்டர் தொலைவில், சோலுகும்பு சோலுகும்பு மாவட்டத்தில், எவரஸ்டு மலையின் அடிவாரத்தில், 2845 மீட்டர் உயரத்தில் அமைந்துள்ளது. இங்கு பனிச்சிறுத்தைகளும், சிவப்பு பாண்டா கரடிகளும் அதிகம் உள்ளது. 1148 சதுர மீட்டர் பரப்பளவு கொண்ட சாகர்மாதா தேசியப் பூங்காவை, யுனேஸ்கோவால், இயற்கை சார்ந்த உலகப் பாரம்பரிய களமாக, 1979ஆம் ஆண்டில் அங்கீகரித்துள்ளது.
# நேபாளத்தின் உலகப் பாரம்பரியக் களங்கள்

## இதனையும் காண்க

- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# சித்வான் தேசியப் பூங்கா

**சித்வான் தேசியப் பூங்கா** (Chitwan National Park) (நேபாள மொழி:चितवन राष्ट्रिय निकुञ्ज) , நேபாள நாட்டின் முதல் தேசியப் பூங்காவாகும். இப்பூங்கா 1973ஆம் ஆண்டில் துவக்கப்பட்டது. 1984ஆம் ஆண்டில் யுனேஸ்கோ, இயற்கை சார்ந்த உலகப் பாரம்பரிய களமாக அங்கீகரித்துள்ளது.இத்தேசியப் பூங்கா 932 சதுர கிலோ மீட்டர் பரப்பளவு கொண்டது. இப்பூங்கா, இமயமலையின் சிவாலிக் மலைத்தொடரில், தென்மத்திய நேபாளத்தின், கண்டகி மாநிலத்தில் உள்ள சித்வன் மாவட்டம், பர்சா மாவட்டம், நவல்பராசி மாவட்டம், மக்வான்பூர் மாவட்டப் பகுதிகளைக் கொண்டது.
# சித்வான் தேசியப் பூங்கா

## அமைவிடம்

வடக்கிலும், மேற்கிலும் பாயும் கண்டகி ஆறும், இரப்தி ஆறும் சித்வான் தேசியப் பூங்காவிற்கு இயற்கை அரண்களாக உள்ளது. சித்வான் தேசியப் பூங்காவின் கிழக்கில், பார்சா வனவிலங்கு சரணாலயமும், தெற்கில் இந்தியப் புலிகள் காப்பக அலகும் மற்றும் வால்மீகி தேசியப் பூங்காவும் உள்ளன.
# சித்வான் தேசியப் பூங்கா

## போக்குவரத்து

நேபாள நாட்டின் தலைநகரம் காத்மாண்டிலிருந்து, சித்வான தேசியப் பூங்காவிற்குச் செல்ல, பேருந்துகள் மற்றும் விமான சேவைகள் உள்ளது.
# சித்வான் தேசியப் பூங்கா

## தட்ப வெப்பம்

சித்வான் தேசியப் பூங்கா பகுதி வெப்ப மண்டல பகுதியில் உள்ளதால் ஆண்டு முழுவதும் வெப்பம் காணப்படுகிறது. இப்பகுதியில் மழைக் காலம் சூன் மாத நடுவிலிருந்து துவங்கி செப்டம்பர் மாதம் இறுதி வரை 2500 மில்லி மீட்டர் மழை பெய்கிறது. பின்னர் அக்டோபர் நடுவிலிருந்து பகல் வெப்ப நிலை 36 பாகையிலிருந்து 18 பாகையாக குறைந்து விடுகிறது. இரவு வெப்பநிலை 5 பாகையாகக் காணப்படுகிறது (செல்சியஸ்).
# சித்வான் தேசியப் பூங்கா

## தாவரங்கள்

பூங்காவின் மொத்தப் பரப்பளவில் 70% மரங்கள், குறிப்பாக சால மரங்கள் மற்றும் பைன் மரங்கள் கொண்டுள்ளது. தெராய்-துயார் சாவன்னா புல்வெளிகள், பூங்காவின் மொத்தப் பரப்பளவில் 20% கொண்டுள்ளது. உலகின் உயரமான புல்வகைகளில் ஆசியா யாணைப் புற்கள் (Miscanthus sinensis) இப்பூங்காவில் அதிகமாக வளர்கிறது.
# சித்வான் தேசியப் பூங்கா

## விலங்கின வகைகள்

இப்பூங்காவின் செடி, கொடி, மரங்களைச் சார்ந்து, பட்டாம்பூச்சிகள், பூச்சிகள் மற்றும் சிற்றுயிர்கள் மற்றும் 700 வகையான காட்டுயிர்கள் சித்வான் தேசியப் பூங்காவில் உள்ளது. மேலும் நாகப் பாம்புகள், மலைப் பாம்புகள், 17 வகையான பிற பாம்பினங்கள், நட்சத்திர ஆமைகள், உடும்புகள், இத்தேசியப் பூங்கா வழியாக பாயும் நாராயணி-இரப்தி ஆறுகளில் 113 வகையான மீனினங்கள் மற்றும் 235 கரியால் வகை முதலைகள் கணக்கெடுக்கப்பட்டுள்ளது.
# சித்வான் தேசியப் பூங்கா

## விலங்கின வகைகள்

### பாலூட்டி விலங்குகள்

சித்வான் தேசியப் பூங்காவில் 43 வகையான பாலூட்டிகள் உள்ளது. காடுகளின் அரசனான வங்காளப் புலிகள், இப்பூங்காவின் முக்கிய பாலூட்டியாகும். உலகில் அதிக புலிகளைக் கொண்ட தேசியப் பூங்கா, சித்வான் தேசியப் பூங்காவாகும். தற்போது ஒரு சதுர கிலோ மீட்டருக்கு ஆறு பெண் புலிகளும், இரண்டு ஆண் புலிகளும் உள்ளது. 2010 மற்றும் 2011ஆம் ஆண்டில் கிடைத்த புகைப்படத் தகவல்களின் அடிப்படையில், ஒரு சதுர கிலோ மீட்டருக்கு 4.44 முதல் 6.35 புலிகள் வரை இருப்பதாக கணக்கிட்டுள்ளனர். பகலில் சுற்றுலாப் பயணிகளின் வருகையால் பகலில் இப்பூங்காப் புலிகள் வேட்டைக்குச் செல்லாது அமைதியாக உள்ளது  
வங்கப் புலிகளுடன், இந்தியச் சிறுத்தைகளும் இப்பூங்காவில் உள்ளது.  
சித்வான் தேசியப் பூங்காவில் 200 முதல் 250 வரையிலான சோம்பேறிக் கரடிகள் உள்ளது. மேலும் நீர்நாய்கள், வங்காள நரிகள், புள்ளிகள் கொண்ட புனுகுப் பூனைகள், தேன்வளைக்கரடிகள், உடலில் வரிகள் கொண்ட கழுதைப்புலிகள் உள்ளன. 2011இல் நடந்த ஆய்வுகளின் படி, சித்வான் தேசியப் பூங்காவில் செந்நாய்கள், தங்க நிற குள்ள நரிகள், மீன்பிடிப் பூனைகள், சிறுத்தைப் பூனைகள், பெரிய மற்றும் சிறிய ஆசிய மரநாய்கள், நண்டை உண்ணும் கீரிகள், மஞ்சள் நிற தொண்டை கீரிகள் அதிகம் கண்டறியப்பட்டுள்ளது.  
சென்ற நூற்றாண்டு முடிய ஒற்றைக் கொம்பு காண்டாமிருகங்கள் எண்ணிக்கை 544ஆக உயர்ந்துள்ளது. அழிவின் விளிம்பு நிலையில் உள்ள ஒற்றைக் கொம்பு காண்டா மிருகங்களைக் காக்க, இங்கிருந்து நாட்டின் பிற தேசியப் பூங்காக்களுக்கு, இன வளர்ச்சிக்காக அனுப்பி வைக்கப்படுகிறது.  
மேலும் சித்வான் தேசியப் பூங்காவில் ஆசியக் காட்டு யானைகள், காட்டெருதுகள் அதிகமாக உள்ளது. காட்டுப்பன்றிகள், கலைமான்கள், குரைக்கும் மான்கள், புள்ளிமான் கூட்டங்கள், புல்வாய்கள், நான்கு கொம்புகள் கொண்ட மறிமான்கள், செம்முகக் குரங்குகள், அனுமார் குரங்குகள், இந்திய எறும்பு தின்னிகள், இந்திய முள்ளம்பன்றிகள், பறக்கும் அணில்கள், பல இன காட்டு முயல்கள் மற்றும் தேவாங்குகள் காணப்படுகின்றன.
# சித்வான் தேசியப் பூங்கா

## விலங்கின வகைகள்

### பறவைகள்

பறவை]]  
இப்பூங்காவில் 543 இன பறவைகள் 2006ஆம் ஆண்டில் கண்டறியப்பட்டுள்ளது. அவைகளில் மூன்றில் இரண்டு பங்கு பறவைகள் உலக அளவில் அழிவின் விளிம்பு நிலையில் உள்ளவைகள் ஆகும். அரிய வகை சிட்டுக் குருவிகள், தேன்சிட்டு பறவைகள்,
பெருந்தலை கிளிகள், கானாங்கோழிகள், காட்டுக் கோழிகள், இந்திய மயில்கள் மற்றும் உலக அளவில் அருகி வரும் புள்ளிக் கழுகுகளின் இனப்பெருக்கத்திற்கு இப்பூங்கா செயல்படுகிறது.
# சித்வான் தேசியப் பூங்கா

## சுற்றுலா

நேபாளத்தின் மிகப்பிரபலமான சித்வான் தேசியப் பூங்கா, அதிக சுற்றுலாப் பயணிகளை ஈர்க்கிறது. சித்வான் தேசியப் பூங்காவில் சுற்றுலா குழுவினர் தங்கும் விடுதிகள், உணவகங்கள், விலங்குகள் மற்றும் பறவைகளை காண்பதற்கு தேவையான சிற்றுந்துகள் மற்றும் யானைகள் உள்ளன. மேலும் படகோட்டும் பயிற்சி செய்வதற்கு தேவையான படகுகளும் உள்ளன. சூலை 2012 முதல் பூங்காவில் தங்கும் விடுதிகள் மற்றும் உணவகங்கள் அரசு ஆணையின்படி மூடப்பட்டுள்ளன. பூங்காவிற்கு வெளியே 350 முதல் 400 வரையிலான தங்கும் விடுதிகள் மற்றும் உணவகங்கள் தற்போது உள்ளன. மேலும் சுற்றுலா குழுவினர் தேசியப் பூங்காவைச் சுற்றி பார்க்க 800 யானைகள் உள்ளன.
# சித்வான் தேசியப் பூங்கா

## இதனையும் காண்க

- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# இருசோடியம் ஐதரசன் ஆர்சனேட்டு

**இருசோடியம் ஐதரசன் ஆர்சனேட்டு** *(Disodium hydrogen arsenate)* என்பது Na<sub>2</sub>HAsO<sub>4</sub><sup>.</sup>7H<sub>2</sub>O. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தில் ஒர் உப்பும் ஏழு மூலக்கூறுகள் படிகநீரும் காணப்படுகின்றன. இருந்தாலும் எளிமையைக் கருதி தண்ணீர் மூலக்கூறுகளை வாய்ப்பாட்டிற்கு கணக்கில் கொள்வதில்லை. NaH<sub>2</sub>AsO<sub>4</sub> மற்றும் Na<sub>3</sub>AsO<sub>4</sub> முதலியவை வேறு சோடியம் ஆர்சனேட்டுகள் ஆகும். இருசோடியம் ஐதரசன் ஆர்சனேட்டு ஒர் உயர் நச்சு ஆகும். வெண்மை நிறத்துடன் தண்ணீரில் கரையக்கூடிய உப்பாகவும் இது இருக்கிறது. மேலும் இது ஆர்சனிக் அமிலத்தின் இணைக்கார உப்பாகும்.
# இடப்பெயர்ச்சி (கப்பல்)

கப்பல்களைப் பொறுத்தவரை, **இடப்பெயர்ச்சி** (*displacement*) அல்லது **இடப்பெயர்ச்சித் தொன்னளவு** (*displacement tonnage*) என்பது, கப்பல் மிதக்கும்போது அது இடம்பெயக்கும் நீரின் எடை ஆகும். இது அக்கப்பலினதும் அதற்குள்ளே இருப்பனவற்றினதும் மொத்த எடைக்குச் சமமாகும். இந்த முறை வணிகக் கப்பல்களைவிடக் கடற்படைக் கப்பல்கள் தொடர்பிலேயே பெரிதும் பயன்படுகிறது. அத்துடன், இந்த எடை பொதுவாக கப்பலின் எரிபொருட்தாங்கி நிரம்பியிருக்கும்போதும், களஞ்சியப் பொருட்கள் அனைத்தும் ஏறப்பட்ட பின்னருமே அளக்கப்படுகின்றது.  
மேற்குறித்த இடப்பெயர்வை, கனவளவு, வணிகக் கப்பல்களில் பயன்படும் நிகரத் தொன்னளவு, மொத்தத் தொன்னளவு, நிலைத்த சுமைத் தொன்னளவு என்பவற்றை உள்ளடக்கிய கொள்ளளவு போன்றவற்றுடன் குழப்பிக்கொள்ளக்கூடாது.
# இடப்பெயர்ச்சி (கப்பல்)

## கணக்கீடு

மரபுவழியாக கப்பல்களின் இடப்பெயர்ச்சி அளவைத் தீர்மானிப்பதற்கு மிதப்புயரக் குறிகள் (அல்லது சுமைக் கோடுகள்) பயன்படுகின்றன. ஒரு வணிகக் கப்பலில் மூன்று தொகுதிக் குறியீடுகள் உள்ளன. ஒரு தொகுதி கப்பல் முகப்பின் வலப்புறம் இடப்புறங்களிலும், இன்னொன்று நடுப்பகுதியிலும், மற்றது பின்பக்கத்திலும் காணப்படும். இந்தக் குறியீடுகளைப் பயன்படுத்திக் கப்பலின் இடப்பெயர்ச்சியை 0.5% துல்லியத்துடன் தீர்மானிக்க முடியும்.
# யமஹா, டொரகுசு

**டொரகுசு யமஹா** (山葉 寅楠 Yamaha Torakusu; மே 20, 1851, கீ மாகாணம், ஜப்பான் – ஆகத்து 8, 1916) அவர்கள் யமஹா நிறுவனத்தன் நிறுவனர் ஆவார்.  
யமாஹா, 1887 ஆம் ஆண்டு தன் முதல் ரீட் ஆர்கன் இசைக் கருவியை உருவாக்கினார். பின் நிப்பான் கக்கி நிறுவனத்தைத் தொடங்கினார். இந்நிறுவனமே பின்னாளில் யமாஹா நிறுவனமாக பெயர் மாற்றம் செய்யப்பட்டது. யமாஹா நிறுவனம் இருசக்கர வாகனங்கள் மற்றும் இசை கருவிகளை உற்பத்தி செய்து வருகிறது.
# யமஹா, டொரகுசு

## பிறப்பு மற்றும் தொடக்க காலம்

யமாஹா, கிசு டொகுகவா(தற்போதைய வகாயாமா) சாமுராய் குடும்பத்தில் பிறந்தார். மேற்கத்திய அறிவியல் மற்றும் தொழில்நுட்பத்தில் எழுந்த ஆர்வத்தின் காரணமாக, தன் குடும்ப வழக்கத்திற்கு மாறாக பொறியியல் பயின்றார். வளர்ந்துவரும் கடிகாரத்தின் பிரபலத்தை அறிந்துகொண்ட யமாஹா, தனது 19 ஆம் வயதில் ஒரு கடிகார உற்பத்தி மற்றும் பழுதுநீக்கும் நிறுவனத்தை ஒசாகாவில் தொடங்கினார். அந்நிறுவனம் தோல்வியடைந்தது. பின் நாகாசாகியில் ஒரு பிரித்தானிய பொறியியலாளரிடம் பயின்று, மருத்துவ கருவிகளை பழுதுநீக்கும் பணிபுரிந்து வந்தார்.
# யமஹா, டொரகுசு

## முதல் இசைக்கருவி வடிவமைப்பு

ஒரு சமயம், சிசுவகா பகுதியில் உள்ள ஹமாமட்சு நகரில் மருத்துவ கருவிகளைப் பழுதுநீக்கும் பணியில் இருந்து வந்தார். அந்நகரம் சற்று ஒதுக்குப்புறமானது. இசைக்கருவிகளை பழுதுநீக்கும் பணியாளர்கள் அங்கு இல்லை. அந்நகர பள்ளி ஒன்று, தன்னிடமிருந்த ஓர் அமெரிக்க தயாரிப்பு ரீட் ஆர்கன் இசைக் கருவியைப் பழுதுநீக்க முயலும்படி அவரை கேட்டுக்கொண்டது. அதனை ஏற்றுக்கொண்டு வெற்றிகரமாகச் செய்து முடித்தார். ஜப்பானில் மேற்கத்திய இசைக்கருவிகளுக்கானச் சந்தையை உணர்ந்த யமாஹா, தன் முதல் ஆர்கனை 1887 ஆம் ஆண்டு வடிவமைத்தார். அக்கருவியைத் தானே தன் தோளில் ஹகோனே மலை வழியாக சுமந்து சென்று டோக்யோ இசை நிறுவனத்திடம் அளித்தார். வரலாற்று சிறப்புமிக்க அவரது இப்பயணம் ஒரு புடைப்பு சிற்பத்தின் வழியாக இன்றும் நினைவுகூரப்படுகிறது.
# யமஹா, டொரகுசு

## நிப்பான் கக்கி நிறுவனம்

யமஹாவின் ஆர்கன் அதன் சுருதி பிழைகளுக்காகப் பெரிதும் விமர்சிக்கப்பட்டது. எனவே, இசை மற்றும் சுருதி அறிவியலை முறையாக பயின்று, நான்கு மாத கடும் உழைப்பிற்குப்பின் முழுமையான ஆர்கன் உருவம் பெற்றது. 1887 ஆம் ஆண்டு ஜப்பானின் முதல் மேற்கத்திய இசைக்கருவி தயாரிப்பு நிறுவனமான யமஹா ஃபுகின் (ஆர்கன்) தயாரிப்பு நிறுவனம் அவரால் தொடங்கப்பட்டது. இது 1889 ஆம் ஆண்டில் 100 ஊழியர்களைக் கொண்டு ஆண்டிற்கு 250 ஆர்கன்கள் உற்பத்தி செய்யும் பெரும் நிறுவனமானது. இந்நிறுவனம் பின்னர் நிப்பான் கக்கி நிறுவனம் (ஜப்பான் இசைக்கருவி தயாரிப்பு நிறுவனம்) எனப் பெயர் மாற்றம் செய்யப்பட்டது.
# யமஹா, டொரகுசு

## விரிவுபடுத்துதல்

1899 ஆம் ஆண்டு ஜப்பான் கல்வி அமைச்சகத்தின் உதவியுடன் ஐக்கிய அமெரிக்க நாடுகளுக்குச் சென்று பியனோ தொழில்நுட்பத்தை அறிந்துவந்தார். நிப்பான் கக்கி நிறுவனம் 1900இல் சிறிய வகை பியனோ உற்பத்தியைத் தொடங்கியது. 1900 இல் பெரிய மரபு வகை பியனோ உற்பத்தியானது. இவை உலக அளவில் பெரும் வரவேற்பைப் பெற்றன. 1914 ஆம் ஆண்டு ஹார்மோனிகா அறிமுகம் செய்யப்பட்டது.
# யமஹா, டொரகுசு

## இறப்பு மற்றும் நினைவு

யமாஹா 1916ஆம் ஆண்டு ஹமாமட்சு நகரில் காலமானார். அவரது நூற்றாண்டின் நினைவாக 1987 ஆம் ஆண்டு நிப்பான் கக்கி நிறுவனம் யமாஹா நிறுவனமாக பெயர் மாற்றம் செய்யப்பட்டது.
# சிறந்த துணை நடிகருக்கான பிலிம்பேர் விருது – தமிழ்

**சிறந்த துணை நடிகருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2003 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த துணை நடிகருக்கு வழங்கப்படுகிறது. 2002 ஆவது ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் இவ்விருது முதன்முறையாக அறிமுகப்படுத்தப்பட்டது. நடிகர் ஜெயராம் இவ்விருதினைப் பெற்ற முதல் நபராவார்.
# சிறந்த துணை நடிகருக்கான பிலிம்பேர் விருது – தமிழ்

## விருது வென்றவர்கள்

| சான்றுகள் |  |  |
| --- | --- | --- |
| 2017 | பிரசன்னா | *திருட்டுப்பயலே 2* |
| 2015 | அரவிந்த்சாமி | *தனி ஒருவன்* |
| 2013 | சத்யராஜ் | *ராஜா ராணி* |
| 2011 | அஜ்மல் அமீர் | *கோ* |
| 2009 | ஜெயப்பிரகாசு | *பசங்க* |
| 2007 | சரவணன் | *பருத்திவீரன்* |
| 2005 | ராஜ்கிரண் | *தவமாய் தவமிருந்து* |
| 2003 | சூர்யா | *பிதாமகன்* |
# சாகர்மாதா தேசியப் பூங்கா

**சாகர்மாதா தேசியப் பூங்கா** (Sagarmāthā National Park) (*sagaramāthā rāṣṭriya nikuñja*), நேபாள நாட்டின் தலைநகரம் காட்மாண்டிலிருந்து கிழக்கே இமயமலையின் எவரஸ்டு கொடுமுடியின் அடிவாரத்தில் அமைந்த பாதுகாக்கப்பட்ட பகுதியாகும். இது நேபாள நாட்டின் கோசி மாநிலத்தில், சோலுகும்பு மாவட்டத்தில் உள்ளது.  
சாகர்மாதா தேசியப் பூங்கா உலகின் முக்கிய பறவைகளின் சரணாலயங்களின் ஒன்றாக உள்ளது. நேபாளத்தின் சொலு கூம்பு மாவட்டத்தில் அமைந்துள்ள இப்பூங்கா, கடல் மட்டத்திலிருந்து 7000 மீட்டர் உயரத்தில், 124,400 ஹெக்டேர் நிலப் பரப்பு கொண்டது. யுனேஸ்கோவால் இயற்கையாக அமைந்த உலகப் பாரம்பரியக்களமாக ஏற்றுக் கொண்டுள்ளது. சுற்றுலா பயணிகளின் வசதிக்காக இங்கு *சான்போசி* எனும் பெயருடைய சிறு விமான நிலையம் உள்ளது. பூங்காவின் பாதுகாப்பு மற்றும் சட்ட அமலாக்கம் நடைமுறைப்படுத்த நேபாள இராணுவத்தின் ஒரு படைப் பிரிவு இப்பூங்காப் பகுதியில் உள்ளது.
# சாகர்மாதா தேசியப் பூங்கா

## அமைவிடம்

நேபாள நாட்டின் கூம்பு மாவட்டத்தில் அமைந்த சாகர்மாதா தேசியப் பூங்காவின் வடக்குப் பகுதி, சீனாவின் திபெத் தன்னாட்சி பகுதியுடன், பன்னாட்டு எல்லையாக கொண்டுள்ளது. தெற்கில் தூத் கோசி ஆறும், கிழக்கில் மாகலு பாருன் தேசியப் பூங்காவும் எல்லைகளாக அமைந்துள்ளது.
# சாகர்மாதா தேசியப் பூங்கா

## பெயர்க் காரணம்

சாகர்மாதா என்ற நேபாள மொழியின் சொல்லின், சாகர் என்பதற்கு *வானம்* என்றும், மாதா என்பதற்கு *தலை* என்று பொருள்படும். சாகர்மாதா என்பதற்கு *வானத்தின் தலை* என்று நேபாள மொழியில் பொருள் படுத்தப்படுகிறது. மேலும் நேபாள மொழியில் எவரஸ்டு மலையை *சாகர்மாதா* என்றே அழைக்கின்றனர்.
# சாகர்மாதா தேசியப் பூங்கா

## பூங்கா நிர்வாகம்

நேபாள அரசின் தேசிய பூங்கா மற்றும் வனவிலங்குகள் பாதுகாப்புத் துறையின் கீழ், தொழில்முறை ஊழியர்கள் ஒரு குழு ஒன்று சாகர்மாதா தேசியப் பூங்கா நிர்வகிக்கப்படுகிறது.
# சாகர்மாதா தேசியப் பூங்கா

## அமைவிடம்

நேபாளத்தின் கூம்பு மாவட்டத்தில், இமயலையின் எவரஸ்டு சிகரத்தின் அடிவாரத்தில் அமைந்த சாகர்மாதா தேசியப் பூங்காவின் வடக்குப் பகுதி, சீனாவின் திபெத் தன்னாட்சி பகுதியுடன், பன்னாட்டு எல்லையாக கொண்டுள்ளது. தெற்கில் தூத் கோசி ஆறும், கிழக்கில் மாகலு பாருன் தேசியப் பூங்காவும் எல்லைகளாக அமைந்துள்ளது.
# சாகர்மாதா தேசியப் பூங்கா

## மலையேற்றப் பயிற்சி

எவரஸ்டு கொடுமுடியின் அடிவாரத்தில் சாகர்மாதா தேசியப் பூங்கா அமைந்துள்ளதால், மலையேற்றப் பிரியர்களுக்கு, செர்ப்பாக்களின் உதவியுடன் மலையேற்றப் பயிற்சி அளிக்கப்படுகிறது.
# செம்பூர்ணா

**செம்பூர்ணா** என்பது (மலாய்: *Semporna*; ஆங்கிலம்: *Semporna*) மலேசியா, சபா மாநிலம், தாவாவ் பிரிவு, செம்பூர்ணா மாவட்டத்தின் தலைநகரம் ஆகும். இது போர்னியோ தீவின் வடகிழக்குக் கடற்கரையில் அமைந்துள்ளது.  
இங்கு ஏற்கெனவே மக்கள் வாழ்ந்து இருந்தாலும், 1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (*Tong Talun*) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு (Bajau) மொழியில் ஓய்வுக்கான இடம் (*place of rest*). என்று பொருள்.
# செம்பூர்ணா

## புவியியல்

செம்பூர்ணா நகரம், செம்பூர்ணா தீபகற்பத்தின் (*Semporna Peninsula*) முனையில், டார்வல் விரிகுடாவின் (*Darvel Bay*) தெற்குப் பகுதியில் அமைந்துள்ளது. தண்டுவோ (*Tanduo*) என்ற கிராமத்தில் இருந்து சுமார் 150 கிலோமீட்டர் தூரத்தில் உள்ளது. இந்நகரப் பகுதிக்குச் சொந்தமாக 40-க்கும் மேற்பட்ட தீவுகள் உள்ளன.  
இவற்றில் சிபாடான் தீவுகள் (*Sipadan Island*), மட்டாகிங், மாபுல், கப்பலாய் போன்ற பிரபலமான சுற்றுலாத் தீவுகளும் அடங்குகின்றன. செம்பூர்ணா நகரம், சிபாடான் தீவுக்குப் பயணிப்பதற்கான முக்கிய தொடக்கப் புள்ளியாகவும் உள்ளது.
# செம்பூர்ணா

## மக்கள் தொகை

செம்பூர்ணாவின் மக்கள் தொகை 2010-இன் கணக்கெடுப்பின்படி 133,164.
# செம்பூர்ணா

## மொழி

19 ஆம் நூற்றாண்டில் செம்பூர்ணா நிலப்பரப்பு பிலிப்பைன்ஸ் நாட்டை ஆட்சி செய்த ஸ்பானியர்களின் ஆதிக்கத்தின் கீழ் இருந்ததால், செம்பூர்ணாவில் இன்னும் சபகானோ எனும் ஸ்பானிய மொழி பேசப்படுகிறது. மலேசியாவில் உள்ள நகரங்களில் செம்பூர்ணாவில் மட்டுமே இம்மொழி பேசப்படுகிறது.
# செம்பூர்ணா

## பொருளாதாரம்

இங்கு உள்ளூர் பொருளாதாரத்துக்கான வரவாக மீன்பிடித்தலும், சந்தைப்படுத்தலும் அமைந்துள்ளன. முத்து உற்பத்தி இங்கு பிரதான தொழிலாக உள்ளது.
# செம்பூர்ணா

## விமான நிலையம்

செம்பூர்ணா விமான நிலையம் (Semporna Airport, IATA: SMM, ICAO: WBKA) செம்பூர்ணா நகர மையத்துக்கு அருகில் உள்ளது. இது 609 மீட்டர் ஓடுபாதையைக் கொண்ட ஒரு சிறிய விமான நிலையம். இங்கு உள்ளூர் விமானச் சேவைகள் மட்டுமே உள்ளன.
# செம்பூர்ணா

## சுற்றுலா ஈர்ப்புகள்

செம்பூர்ணா ஒரு குறிப்பிடத்தக்க சுற்றுலா ஈர்ப்புத் தளமாக உள்ளது. புகைப்படப் பிரியர்களுக்கும், கடலுணவு விரும்பிகளுக்கும் ஏதுவான இடமாகவும் உள்ளது. இங்கு டசின் கணக்கில் சிறிய பாரம்பரிய மீன்பிடிப்படகுகள் உள்ளன. ஆழ்கடல் நீர் மூழ்குவதில் ஆர்வமுள்ளவர்களுக்கு இது ஒரு சிறந்த இடமாகவும் உள்ளது. இங்கு குறிப்பிடத்தக்க பத்துக்கு மேற்பட்ட சுற்றுலா ஈர்ப்புத் தளங்கள் உள்ளன.
# செம்பூர்ணா

## சுற்றுலா ஈர்ப்புகள்

### துன் சக்காரான் கடற்பூங்கா

செம்பூர்ணாவின் கடற்பூங்கா துன் சக்காரான் கடற்பூங்கா (*Tun Sakaran Marinepark*) என்ற பெயரால் அழைக்கப் படுகிறது. இந்தக் கடற்பூங்கா 40-க்கும் மேற்பட்ட பல்வேறு பரப்பளவுகளைக் கொண்ட, குறிப்பிடத்தக்க தீவுகளை உள்ளடக்கியது. இந்தக் கவர்ச்சியான தீவுகள் உலகின் சிறந்த நீர்மூழ்கும் இடங்களில் ஒன்றென இயற்கைப் பாதுகாப்பு மையத்தினால் 2004-இல் பிரகடனப் படுத்தப்பட்டது.
# செம்பூர்ணா

## சுற்றுலா ஈர்ப்புகள்

### துன் சக்காரான் அருங்காட்சியகம்

துன் சக்காரான் அருங்காட்சியகம் (*Tun Sakaran Museum*) செம்பூர்ணா நகர மையத்தில் இருந்து 2 கிலோமீட்டர் தூரத்தில் அமைந்துள்ளது.
# செம்பூர்ணா

## சுற்றுலா ஈர்ப்புகள்

### ரெகட்டா லேபா (Regatta Lepa)

ரெகட்டா லேபா செம்பூர்ணாவின் பாரம்பரியப் படகுப் போட்டி. இது வருடந்தோறும் ஏப்ரல் மாதத்தில் வர்ணங்களால் அலங்கரிக்கபட்ட படகுகளில் நடைபெறும்.  
- சிபாடான் தேசியப் பூங்கா (*Sipadan National Park*)
- பிக் யோன் ஸ்கூபா (*Big John Scuba*)
- ஸ்கூபா கொலிக்ஸ் (*Scubaholics*)
- ஸ்கூபா ஜங்கி டைவிங் (*Scuba Junkie Diving*)
- வெப்பமண்டல ஆராய்ச்சி மற்றும் பாதுகாப்பு மையம் (*Tropical Research and Conservation Centre*)
- சிபாடான் ஸ்கூபா (*Sipadan Scuba*)
- போகே துலாங் தீவு (*Bohey Dulang Island*)
- போர்னியோ ஸ்பீடி டைவ் (*Borneo Speedy Dive*)
- சபா (*Sabah*)
# சிரியா மக்கள்தொகையியல்

**சிரியா மக்கள்தொகையியல்** *(Demographics of Syria)* என்ற இக்கட்டுரையில் சிரியா நாட்டின் மக்கள் தொகையும், மக்கள் தொகை சார்ந்த அம்சங்களான மக்கள் தொகை அடர்த்தி, கல்வி நிலை, பொருளாதார நிலை, மதச்சார்புகள் உள்ளிட்ட மக்கள் தொகையின் பிற அம்சங்கள் குறித்து அலசப்படுகிறது. 2011 ஆம் ஆண்டில் சிரியாவின் மக்கள் தொகை தோராயமாக 23 மில்லியன் நிரந்தரக் குடியிருப்பினர் என்று கணக்கிடப்பட்டது. இத்தொகையில் பாலத்தீன் மற்றும் ஈராக்கில் இருந்து அகதிகளாக வந்தவர்களும் ஒட்டு மொத்தமான லெவண்ட் பகுதி மக்களும் அடங்கும். மிக நவீன சிரியர்கள், பொதுவாக அராபியப் பண்புகளும் தற்கால அராபிய மொழியைப் பேசுபவர்களாகவும் மற்றும் அராபியக் கலாச்சாரம் மற்றும் வரலாற்றுடன் பிணைப்பு கொண்டவர்களாகவும் இருப்பர் என விவரிக்கப்படுகிறது. உண்மையில் அவர்கள் செமிட்டிய மொழி பேசும் கலப்பினக்குழுவைச் சார்ந்த பழங்குடிகள் ஆவர். 2011 இல் இருந்த சிரிய மக்கள் தொகையில் 70-74 % மக்கள் சன்னி இசுலாமியர்கள், (59-60% அராபியர்கள், 9-11% குர்து மக்கள் மற்றும் 2-3% துருக் மேனியர்கள்), 16% பிற இசுலாமியர்கள் (சியா மற்றும் இசுமாயிலி பிரிவைச் சார்ந்த அலாவைட்டுகள்), 2-3% துருசு மக்கள், 10-12% பல்வேறு கிறித்துவப் பிரிவினர், இறுதியாக யூத இனத்தவர்கள் அலெப்போவிலும் தமாசுகசிலும் காணப்பட்டனர். அச்சமயத்தில் சிரியாவில் கிரேக்க மரபுவழிச் சமுகத்தினர் 1500 நபர்கள் வசித்தனர். அவர்களில் பெரும்பாலனவர்கள் சிரியர்களாவர். 2011 ஆம் ஆண்டில் துவங்கிய உள்நாட்டுப் போரால் சிரியாவின் உண்மையான மக்கள் தொகையில் சுமார் 5 மில்லியன் குறைந்தது. 4 மில்லியன் மக்கள் அகதிகளாகவும் , குறைந்தது 2,10,000 மக்கள் கொல்லவும் பட்டனர். 1920 இன் மக்கள் தொகையில் 25-30% கிறித்துவர்கள் என மதிப்பிடப்பட்டது. இச்சதவீதம் குறைவான பிறப்பு வீதம் மற்றும் குடிப்பெயர்ச்சியால் குறைந்தது.  
அரபு மொழி அலுவலக மொழியாகவும் பரவலாகப் பேசப்படும் மொழியாகவும் இருந்தது. மொத்த மக்கள் தொகையில் 85% மக்கள் அரபு மொழி பேசுபவர்களாக இருந்தனர். இத்தொகையில் 5,00,000 பாலத்தீனியர்களும் அடங்கும். கல்வியறிவு பெற்ற சிரியர்கள் ஆங்கிலம் மற்றும் பிரெஞ்சு மொழிகளையும் பேசினர். குர்து இனத்தவர்களில் பெரும்பாலானவர்கள் குர்து மொழியைப் பேசினர். 9% மக்களான இவர்கள் சிரியாவின் வடகிழக்கு மூலையிலும் சிரியா துருக்கி எல்லைப்பகுதியிலும் காணப்பட்டனர். அலெப்போ நகருக்கு மேற்கில் உள்ள ஆப்ரின் மாவட்டத்தில் இவர்களுடைய மக்கள் தொகை அடர்த்தி அதிகமாகக் காணப்பட்டது. பொதுவாக குர்து இன மக்கள் சிரியாவின் பெரும்பாலான பெரு நகரங்களிலும் வசித்தனர் . ஆர்மீனியர்களும் துருக்மேணியர்களும் அவரவர் மொழிகளான ஆர்மீனிய மற்றும் துருக்மேனிய மொழியிலும் பேசினர்.  
மக்கள் தொகையில் 60% மக்கள் யூப்ரடிசு சமவெளி அல்லது யூப்ரடிசு கடற்கரையிலுள்ள விளைச்சல் பகுதியான லெப்போ நகரத்தில் வசித்தனர். மொத்த மக்கள் தொகை அடிப்படையிலான கணக்கீட்டில் ஒரு சதுர கிலோமீட்டருக்கு 118.3 நபர்கள் வாழ்ந்ததாக தெரிவிக்கப்படுகிறது. 6 முதல் 11 வயது வரையிலான குழந்தைகளுக்கு கட்டாய மற்றும் இலவசக் கல்வி அளிக்கப்பட்டது. முதல் 6 ஆண்டுகள் தொடக்கக் கல்வியும் அதைத் தொடர்ந்து 3 ஆண்டுகள் பொதுக் கல்வி அல்லது தொழிற்கல்வி பயிற்சியும் இதையடுத்த மூன்று ஆண்டுகளுக்கு கல்விசார்ந்த அல்லது தொழில் சார்ந்த கல்வியும் கொண்ட கலவித் திட்டம் சிரியாவில் பின்பற்றப்படுகிறது. இரண்டாவது மூன்றாண்டு படிப்புகள் பல்கலைக்கழகச் சேர்க்கைக்கு அவசியமான கல்வியாகும். 15 வயது மற்றும் அதற்கு மேற்பட்ட சிரியர்களின் எழுத்தறிவு சதவீதம் ஆண்கள் 86.0% மற்றும் பெண்கள் 73.6% ஆகும்.  
1960 ஆம் ஆண்டு தொடங்கி 1970, 1981, 1994 மற்றும் 2004 ஆம் ஆண்டுகளில் சிரியாவில் மக்கள் தொகை கணக்கெடுப்பு எடுக்கப்பட்டது.
# சிரியா மக்கள்தொகையியல்

## இன்றியமையாத புள்ளிவிவரங்கள்

### ஐ.நா. மதிப்பீடுகள்

| காலம் | பிறப்பு வீதம் ஆண்டுக்கு | இறப்பு வீதம் ஆண்டுக்கு | இயற்கையான மாற்றம் | தோ.பி.வி<sup>1</sup> | தோ.இ.வி<sup>1</sup> | இ.மா<sup>1</sup> | மொ.க.வி<sup>1</sup> | கு.இ.வி<sup>1</sup> |
| --- | --- | --- | --- | --- | --- | --- | --- | --- |
| 1950–1955 | 187 000 | 75 000 | 112 000 | 51.2 | 20.5 | 30.6 | 7.23 | 180.1 |
| 1955–1960 | 212 000 | 77 000 | 136 000 | 50.1 | 18.1 | 32.0 | 7.38 | 150.5 |
| 1960–1965 | 241 000 | 76 000 | 165 000 | 48.5 | 15.3 | 33.3 | 7.54 | 121.8 |
| 1965–1970 | 275 000 | 74 000 | 201 000 | 46.8 | 12.5 | 34.2 | 7.56 | 98.8 |
| 1970–1975 | 322 000 | 70 000 | 252 000 | 46.3 | 10.1 | 36.2 | 7.54 | 77.3 |
| 1975–1980 | 373 000 | 69 000 | 304 000 | 45.4 | 8.3 | 37.0 | 7.32 | 63.1 |
| 1980–1985 | 417 000 | 66 000 | 351 000 | 42.8 | 6.7 | 36.1 | 6.77 | 49.9 |
| 1985–1990 | 440 000 | 61 000 | 379 000 | 38.4 | 5.3 | 33.1 | 5.87 | 36.2 |
| 1990–1995 | 441 000 | 58 000 | 383 000 | 33.3 | 4.3 | 28.9 | 4.80 | 26.1 |
| 1995–2000 | 447 000 | 58 000 | 389 000 | 29.7 | 3.8 | 25.8 | 3.96 | 20.8 |
| 2000–2005 | 451 000 | 62 000 | 389 000 | 26.2 | 3.6 | 22.6 | 3.39 | 17.4 |
| 2005–2010 | 465 000 | 69 000 | 396 000 | 23.9 | 3.5 | 20.4 | 3.10 | 15.0 |
| <sup>1</sup> <small>தோ.பி.வி = தோராயமான பிறப்பு விகிதம்(1000 நபர்களுக்கு); தோ.இ.வி = தோராயமான இறப்பு விகிதம்(1000 நபர்களுக்கு); இ.மா = இயற்கையான மாற்றம்(1000 நபர்களுக்கு); மொ.க.வி = மொத்த கருத்தரிப்பு விகிதம்(ஒரு பெண்ணுக்குரிய குழந்தைகள் எண்ணிக்கை); கு.இ.வி = குழதை இறப்பு விகிதம், 1000 குழந்தைகளுக்கு</small> | } |  |  |  |  |  |  |  |
# சிரியா மக்கள்தொகையியல்

## சி.ஐ.ஏ. உலகத் தகவல் புத்தகம் அடிப்படையில் கிடைத்த புள்ளியியல் தரவுகள்

தரவுகள், ; குடியிருப்போர் எண்ணிக்கை ஆயிரத்தில்]]  
கீழ்கண்ட புள்ளிவிவரங்கள் சி.ஐ.ஏ. உலகத் தகவல் புத்தகம் அடிப்படையில் கிடைத்த புள்ளியியல் தரவுகள் ஆகும்
# சிரியா மக்கள்தொகையியல்

## சி.ஐ.ஏ. உலகத் தகவல் புத்தகம் அடிப்படையில் கிடைத்த புள்ளியியல் தரவுகள்

### மக்கள் தொகை

2014 இல் மக்கள் தொகை 17,951,639 ஆகும். சிரிய உள்நாட்டுப் போரால் 4 மில்லியன் மக்கள் அகதிகளாகவும் , குறைந்தது 2,10,000 மக்கள் கொல்லவும் பட்டனர். இதனால் மக்கள் தொகையில் முந்தைய ஆண்டைக் காட்டிலும் 9.7 சதவீதம் மக்கள் தொகை குறைந்தது.
# பெரிய அரண்மனை, தாய்லாந்து

பெரிய அரண்மனை முழுவதும்]]  
**பெரிய அரண்மனை** (*Grand Palace*, ,}}) தாய்லாந்தின் தலைநகரமான பேங்காக்கின் மையப்பகுதியில் அமைந்துள்ளது. 1782லிருந்து, இந்த அரண்மனை சியாம் வம்சத்தின் அதிகாரப்பூர்வமான வசிப்பிடமாகும். 1925 ஆம் ஆண்டு வரை ராஜா, அவரது அரச நீதிமன்றம் மற்றும் அரசாங்கம் இந்த அரண்மனை வளாகத்தில் செயல்பட்டனர். தற்போதைய மன்னர், கிங் பூமிபால் அதுல்யாதெச் (ராமா IX) , தற்போது சித்ரலதா அரண்மனை வளாகத்தில் வசிக்கிறார், ஆனால் பெரிய அரண்மனை இன்னும் உத்தியோகபூர்வ நிகழ்வுகளுக்கு பயன்படுத்தப்படுகிறது. ஒவ்வொரு ஆண்டும் பல அரச விழாக்கள் மற்றும் அரசாங்கத்தின் செயல்பாடுகள் அரண்மனை வளாகத்தினுள் நடைபெறுகிறது. இந்த அரண்மனை தாய்லாந்தின் மிகவும் பிரபலமான சுற்றுலா பயணிகளை ஈர்க்கும் இடங்களில் ஒன்றாகும்.
# பெரிய அரண்மனை, தாய்லாந்து

## தோற்றம்

சக்ரி வம்சம் நிறுவனர் கிங் புத்தா யோத்வா சுலாலொக் (ராமா I) தலைநகரை தோன்புரியிலிருந்து பாங்காக்கிற்கு மாற்றியபொழுது, அவரது ஆணைப்படி மே 6 1782 அன்று இந்த அரண்மனை கட்டுமானப் பணி தொடங்கியது. அவரைத் தொடர்ந்து வந்த ஆட்சியாளர்களும் பல புதிய கட்டிடங்களையும், கட்டமைப்புகளையும் உருவாக்கினர், குறிப்பாக கிங் சுலலாங்கொர்ன் (ராமா V) காலத்தில் அதிக அளவில் கட்டப்பட்டன. 1925ல் அரசரும், அரச குடும்பத்தினரும், அரசாங்கமும் நிரந்தரமாக இந்த அரண்மனையிலிருந்து வெளியேறி வேறு வசிப்பிடத்திற்கு மாறினர். 1932ல் முடியாட்சி முடிவுக்கு பிறகு, அனைத்து அரசாங்க அமைப்புகளும் முற்றிலுமாக அரண்மனையிலிருந்து மாற்றப்பட்டது.  
வடிவத்தில், அரண்மனை வளாகம் தோராயமாக செவ்வக வடிவத்தில் உள்ளது. நான்கு சுவர்களால் சூழப்பட்டு 218.400 சதுர மீட்டர்(2,351,000 சதுர அடி) இணைந்த பகுதியாக இரத்தனகோசின் தீவில் சாவோ பிரயா ஆற்றின் கரையிலுள்ளது. இது ஒரே கட்டிடமாக இல்லாமல் காட்சி அரங்குகள், கூடாரங்கள், திறந்தவெளி தோட்டங்கள் மற்றும் முற்றமாக அமைந்துள்ளது. இது பல்வேறு பிரிவுகளாக பிரிக்கப்பட்டுள்ளது அவை: மரகதபுத்தக் கோவில், பல்வேறு பொதுக் கட்டிடங்களுடன் வெளிப்பிரகாரம், சக்ரி மகா பிரசாத் கட்டிடங்களை உள்ளடக்கிய நடுப்பிரகாரம், உள்பிரகாரம், மற்றும் சிவாலே தோட்டம் ஆகும். பெரிய அரண்மனை தற்போது பொதுமக்களுக்கு அருங்காட்சியமாக திறந்துவிட்டுள்ளபொழுதும் அங்கு அரசு அலுவலகங்கள் இன்னும் செயல்பட்டுவருகின்றன.
# பெரிய அரண்மனை, தாய்லாந்து

## நுழைவு

அரண்மனைக்குள் நுழைபவர்கள் உடுத்தும் ஆடையானது கட்டுப்படுத்தப்படுகிறது. அரண்மனையின் முக்கிய நுழைவாயினுள் அங்கி போன்ற மேலாடை கொடுக்கப்படுகிறது இதனை கட்டுப்படுத்தப்பட்ட ஆடையின் மீது அணிந்துகொண்டு நுழையலாம்.  
பெரிய அரண்மனையின் செவ்வக வடிவ மதில்சுவரில் பக்கத்திற்கு மூன்றாக 12 நுழைவாயில்கள்(ประตู, *Pratu*, கதவு) உள்ளன, இது செங்கற்களைக் கொண்டும், மோர்டாரைக் கொண்டும் கூம்புவடிவில் கட்டப்பட்டுள்ளன. இந்த நுழைவாயில்கள் அணைத்திற்கும் வெள்ளை வண்ணம் பூசப்பட்டு பிரம்மாண்ட சிவப்பு நிறக் கதவுகளுடன் உள்ளன. இவை அணைத்திற்கும் இயைபு பெயரிடப்பட்டுள்ளன.  
பெரிய அரண்மனையின் மதில்சுவரின் மீது சிறிய கோட்டைகள்(ป้อม, *Pom*) 17 உள்ளன, ஆரம்பத்தில் பத்து கோட்டைகளே இருந்தன; பிற்பாடு 7 கோட்டைகள் சேர்க்கப்பட்டன. இந்த சிறிய கோட்டைகள் பீரங்கி பாதுகாப்பு கட்டைகளாகவும், கண்காணிப்பு கோபுரமாகவும் உள்ளன. கோட்டைகள் அனைத்திற்கும் இயைபு பெயரிடப்பட்டுள்ளன.
# சீன யுவான்

**யுவான்** (*yuan*, or ; குறியீடு: **¥**; ) முன்னாள் மற்றும் தற்கால சீன] நாணயங்களின் அடிப்படை அலகாகும். சீன மக்கள் குடியரசின் நாணயமான ரென்மின்பியின் முதனிலை அலகாக உள்ளது. தவிரவும் பன்னாட்டுப் புழக்கத்தில் இது ரென்மின்பிக்கு ஒத்த பொருளுடையதாகவும் பயன்படுத்தப்படுகின்றது; ரென்மின்பிக்கான ஐ.எசு.ஓ 4217 சீர்தரக் குறியீடு CNY, “சீன யுவான்” என்பதற்கான சுருக்கமே ஆகும். (இதே போன்று நாணயத்தையும் அலகையும் குறிக்க - *இசுடெர்லிங்*, *பவுண்டு* - பயன்படுத்தும் வழக்கம் பிரித்தானிய நாணயத்திலும் உள்ளது.)  
*யுவான்* சிலநேரங்களில் வழக்குமொழியில் *குய்யை* (; துவக்கத்தில் வெள்ளிக் கட்டி) எனப்படுகின்றது. ஒரு *யுவான்* 10 *ஜியாவாக* (அல்லது வழக்குமொழியில் *மாவோ*, "இறகு") பிரிக்கப்பட்டுள்ளது. ஒரு *ஜியாவ்* மேலும் 10 *பென்*னாகப் பிரிக்கப்பட்டுள்ளது.  
யுவானின் சீனமொழிக் குறியீடான (元) ஜப்பான், கொரியா நாட்டு நாணயங்களைக் குறிக்கவும் பயன்படுத்தப்படுகின்றது. *டாலர்* மற்றும் பிற நாட்டு நாணயங்களை மொழிபெயர்க்கவும் இக்குறியீட்டை சீன மொழியில் பயன்படுத்துகின்றனர்; காட்டாக, அமெரிக்க டாலரை சீனமொழியில் *மெய்யுவான்* எனவும் ஐரோவை *ஊயுவான்* எனவும் மொழிபெயர்க்கின்றனர். ஆங்கிலப் பயன்பாட்டில் அன்னியச் செலாவணி சந்தையில் சீன யுவான் (CNY) பெருநில சீனாவின் அலுவல்முறை நாணயமான ரென்மின்பியைக் (RMB) குறிக்கின்றது.
# சீன யுவான்

## சொற்தோற்றம், எழுத்துமுறை மற்றும் உச்சரிப்பு

தரப்படுத்தப்பட்ட மண்டாரின் சீனத்தில் *யுவானின்* நேரடிப் பொருள் "வட்டமான பொருள்" அல்லது "வட்டக் காசு". சிங் அரசமரபு காலத்தில் யுவான் வட்ட வடிவிலான வெள்ளிக் காசாக இருந்தது.
வழமையான உரைகளில் எளிய சீன எழுத்துமுறையில் எனக் குறிப்பிடப்படுகின்றது; இதன் நேரடிப் பொருள் "துவக்கம்" என்பதாகும். முறையான உரைகளில் எளிய எழுத்துரு மூலமோ வழமையான சீன எழுத்துரு மூலமோ குறிக்கப்படுகின்றது; இவை இரண்டுமே "வட்டம்" என்ற பொருளுடையது, காசின் உருவத்தைக் குறிப்பதாக உள்ளது. இவை அனைத்துமே தற்கால தரப்படுத்தப்பட்ட சீனத்தில் *யுவான்* என உச்சரிக்கப்பட்ட போதிலும் துவக்கத்தில் அவை வெவ்வேறாக உச்சரிக்கப்பட்டன; = **', = **'.  
சீன மக்கள் குடியரசில் ரென்மின்பி நாணயத்தின் அலகு எனக் குறிக்க '￥' அல்லது 'RMB' என்ற குறியீடு பணத்தொகைக்கு முன்னொட்டாக இடப்படுகின்றது (காட்டாக, ￥100元 அல்லது RMB 100元).
# சீன யுவான்

## சொற்தோற்றம், எழுத்துமுறை மற்றும் உச்சரிப்பு

### மாற்றுச் சொற்கள்

சீனாவின் பல பகுதிகளில் ரென்மின்பியின் அலகை *யுவான்* என்பதற்கு மாறாக வழக்குமொழியில் *குய்யை* (, நேரடிப் பொருளாக "துண்டு") என்கின்றனர்.  
கண்டோனீயம் பெரும்பாலும் பேசப்படும் குவாங்டாங், குவாங்ச்சீ, ஆங்காங் மற்றும் மக்காவு பகுதிகளில் *யுவான்*, *ஜியாவ்*, *ஃபென்* ஆகியன முறையே *மான்* , *ஹூ* , *சின்* எனப்படுகின்றன. *சின்* என்பது ஆங்கிலச் சொல்லான *சென்ட்டிலிருந்து* பெறப்பட்டுள்ளது.
# சீன யுவான்

## சொற்தோற்றம், எழுத்துமுறை மற்றும் உச்சரிப்பு

### தொடர்புடைய நாணய அலகுகள்

வழமையான எழுத்துரு ஹொங்கொங் டொலர், மக்காவ்வின் படாக்கா, புதிய தாய்வான் டொலரையும் குறிக்கப் பயன்படுத்தப்படுகின்றது. இலுப்பினும் இவற்றின் ஏனைய நாணயப் பிரிவுகள் அதே பெயர்களை கொண்டிருப்பதில்லை. புதிய தாய்வான் டொலர் தரப்படுத்தப்பட்ட சீனமொழியில் *யுவான்* என்றும் எழுத்துருவில் 元, 圆 அல்லது 圓 என்றும் குறிப்பிடப்படுகின்றது.  
கொரிய சப்பானிய நாணய அலகுகளின் பெயர்களான, முறையே வன் மற்றும் யென், மண்டாரின் *யுவானின்* உடனொத்தவைகளே; இவையும் அவ்வவ் மொழிகளில் "வட்டம்" எனப் பொருள்படுகின்றன.  
சப்பானிய யென் (*என்*) துவக்கத்தில் சீன எழுத்துரு வாலும் பின்னர் எளிதாக்கப்பட்டு எனவும் குறிப்பிடப்பட்டது.  
கொரிய வன் (*வன்*) சீன எழுத்துருவில் 1902 முதல் 1910 வரை என்றும் இரண்டாம் உலகப் போருக்குப் பின்னர் என்றும் எழுதப்பட்டு வந்தது. தற்போது வட, தென் கொரியாக்களில் அங்குல் எழுத்துமுறையில் என தனிப்பட்ட முறையில் எழுதப்படுகின்றன.
# சீன யுவான்

## மேற்சான்றுகள்

### நூற் பட்டியல்

-
-
-
-
# தவசிப்பட்சி

**இந்தியப் பறக்கும் நரி** (Indian flying fox)(*தெரோபசு மீடியசு*, முன்பு *தெரோபசு ஜிகாண்டெசு*), பெரிய இந்திய பழந்திண்ணி வௌவால் என்றும் அறியப்படுகிறது, இது இந்திய துணைக் கண்டத்தை பூர்வீகமாகக் கொண்ட பறக்கும் நரி பேரினமாகும். இது உலகின் மிகப்பெரிய வௌவால்களில் ஒன்றாகும். பல தீநுண்மி நோய்களை மனிதர்களுக்கு கடத்தும் திறன் கொண்டதால், இது ஒரு நோய்த் திசையன் என அறியப்படுகிறது. இது இரவு நேரங்களில் பழுத்த பழங்களான மாம்பழம் மற்றும் வாழைப்பழங்கள் மற்றும் தேன் போன்றவற்றை உண்ணும் வழக்கமுடையது. பழப் பண்ணைகள் மீதான இதன் அழிவுப் போக்குகள் காரணமாக இந்தச் சிற்றினம் பெரும்பாலும் தீங்குயிரியாகக் கருதப்படுகிறது. ஆனால் அதன் மகரந்தச் சேர்க்கை மற்றும் விதை இனப்பெருக்கம் ஆகியவற்றின் நன்மைகள் இதன் பழ நுகர்வு விளைவுகளை விட அதிகமாக உள்ளது.
# தவசிப்பட்சி

## பரவலும் வாழ்விடமும்

வங்காளதேசம், பூட்டான், இந்தியா, திபெத், மாலத்தீவுகள், மியான்மர், நேபாளம், பாக்கித்தான் மற்றும் இலங்கை உட்பட இந்திய துணைக் கண்டம் முழுவதும் இந்திய பறக்கும் நரி காணப்படுகிறது. இது சிறிய விட்டம் கொண்ட உயரமான மரங்களில், குறிப்பாக விதான மரங்களில் தங்க விரும்புகிறது. இவை நீர்நிலைகள், மனித குடியிருப்புகள் மற்றும் விவசாய நிலங்களுக்கு அருகாமையில் இருக்க விரும்புகிறது. இந்த வாழ்விடத் தேர்வு உணவு கிடைப்பதைப் பொறுத்தது அமைகின்றது. எடுத்துக்காட்டாக, வௌவால்களின் கூட்டமைப்புகள் வெளிப்புறத் தோட்டங்களைக் கொண்டுள்ளன. இவை இதன் பொதுவான சிக்கனமான உணவுப் பழக்கத்தை ஆதரிக்கின்றன. வசிப்பிடத் தேர்வு மூலம் ஒரு பொதுவான சிக்கனமான உணவை ஆதரிக்கும் இந்த போக்கு, துண்டு துண்டான காடுகளில் பொதுவாகக் கூடுவதற்கு வழிவகுக்கிறது. இங்கு பல்வேறு தாவர இனங்கள் இதன் உணவுப் பழக்கத்தை சிறப்பாகப் பயன்படுத்த அனுமதிக்கிறது.
# அடை

**அடை**(Adai) அல்லது **அடை தோசை** என்பது ஒரு தோசை வகையை சார்ந்தது. இதில் அரிசி, பருப்பு வகைகள், சிறு தானியங்கள் ஆகியவற்றை பல விதமான சேர்க்கைகளில் (மசாலா/நறுமணப்பொடிகள்) உடன் ஊறவைத்து, தேங்காய், மிளகாய், உப்பு சேர்த்து அரைத்த மாவில் தோசையாக வட்டவடிவில் சுட்டு எடுக்கும் சுவைமிக்க உணவுப் பண்டம் ஆகும். அடை உடன் தொட்டுகொள்வதற்கு இணை பதார்த்தமாக **பாண்டிச்சேரி சட்னி** அல்லது செட்டிநாடு உணவு முறையில் அவியல் சேர்த்து பரிமாறப்படுகிறது.